open-index/open-wikipedia-markdown huggingface dataset:
Κομητεία Χάρντινγκ (Νότια Ντακότα)

Η **Κομητεία Χάρντινγκ** () είναι κομητεία στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,324 κατοίκους. Η διοικητική πρωτεύουσα (*έδρα*) είναι το Μπάφαλο.  Η κομητεία ιδρύθηκε το 1873 από μη οργανωμένη περιοχή και πήρε το όνομά της προς τιμήν του Τζον Χάρντινγκ (1832-1902), μέλος της Βουλής των Αντιπροσώπων της Νότιας Ντακότα.

Σύμφωνα με το Γραφείο Απογραφής των ΗΠΑ η κομητεία Χάρντινγκ έχει συνολική έκταση 2.678 τετραγωνικά μίλια (6.940 km2), εκ των οποίων 2.671 τετραγωνικά μίλια (6.920 km2) είναι στεριά και 6,5 τετραγωνικά μίλια (17 km2) καλύπτονται από ύδατα (λίμνες, ποτάμια). Είναι η τέταρτη μεγαλύτερη κομητεία στη Νότια Ντακότα ανά περιοχή.

## Παραπομπές


Κατηγορία:Κομητείες της Νότιας Ντακότα
Goo Goo Dolls

Οι **Goo Goo Dolls** είναι Αμερικανικό ροκ συγκρότημα με βάση το Μπάφαλο της Νέας Υόρκης. Αποτελείται από τον κύριο τραγουδιστή και κιθαρίστα Τζον Ρζέζνικ και τον μπασίστα και τραγουδιστή Ρόμπι Τάκακ, με άλλους να έχουν γίνει μέρος του συγκροτήματος μετά από την ίδρυσή του το 1986.

Αφότου ξεκίνησαν ως συγκρότημα διασκευών και αργότερα ανέπτυξαν έναν πανκ ήχο, οι Goo Goo Dolls γνώρισαν μεγάλη επιτυχία με την κυκλοφορία του single του 1995 «Name». Το συγκρότημα είναι γνωστό για το single του 1998 «Iris», το οποίο βρισκόταν στα ''Billboard'' Hot 100 για 11 συνεχόμενους μήνες και στην πρώτη θέση του chart Hot 100 Airplay για 18 εβδομάδες. Τον Οκτώβριο του 2012, το «Iris» κατατάχθηκε στην πρώτη θέση των «100 Κορυφαίων Ποπ Τραγουδιών 1992–2012» του *Billboard*. Άλλα αξιοσημείωτα single του συγκροτήματος περιλαμβάνουν τα «Slide», «Black Balloon» και «Broadway» από το *Dizzy Up the Girl* (1998), «Here Is Gone» από το *Gutterflower* (2002), και «Better Days», «Give a Little Bit» και «Stay with You» από το *Let Love In* (2006).

Το συγκρότημα έχει εφτά τραγούδια που βρέθηκαν στα 40 κορυφαία του *Billboard* Hot 100, περιλαμβάνοντας δύο που βρέθηκαν στη δεκάδα. Έχουν πουλήσει 15 εκατομμύρια δίσκους παγκοσμίως και έχουν λάβει τέσσερις υποψηφιότητες για Βραβεία Grammy.

## Δισκογραφία

### Στούντιο άλμπουμ

* *Goo Goo Dolls* (1987)
* *Jed* (1989)
* *Hold Me Up* (1990)
* *Superstar Car Wash* (1993)
* *A Boy Named Goo* (1995)
* *Dizzy Up the Girl* (1998)
* *Gutterflower* (2002)
* *Let Love In* (2006)
* *Something for the Rest of Us* (2010)
* *Magnetic* (2013)
* *Boxes* (2016)
* *Miracle Pill* (2019)
* *Chaos in Bloom* (2022)

## Παραπομπές


## Εξωτερικοί σύνδεσμοι

* 

Κατηγορία:Rock συγκροτήματα από Νέα Υόρκη (πολιτεία)
Κατηγορία:Αμερικανικά pop rock συγκροτήματα
Κατηγορία:Punk rock συγκροτήματα από Νέα Υόρκη (πολιτεία)
Πηγαδάκια Αρκαδίας

Τα **Πηγαδάκια** είναι οικισμός της  Πελοποννήσου στην Περιφερειακή Ενότητα Αρκαδίας.

## Γενικά στοιχεία
Τα Πηγαδάκια βρίσκονται στα όρια με την Λακωνία, στους πρόποδες του Πάρνωνα και του όρους Κούκουρα σε υψόμετρο 900 μέτρα. Απέχουν περίπου 27 χλμ. νότια από την Τρίπολη και 38 βόρεια από την Σπάρτη ενώ δυτικά του χωριού περνάει ο Α/Δ Τρίπολης - Σπάρτης. Αξιοθέατα είναι η εντυπωσιακή πέτρινη βρύση και η εκκλησία της Παναγίας. Στην Εκστρατεία του Μοριά καταγράφεται με την ονομασία *Pigadakia* να υπάγεται στην Επαρχία Τριπολιτσάς (*Tripolitsa*) και να έχει πληθυσμό 8 οικογένειες (συνολικά 50 άτομα).

Ως οικισμός αναφέρεται, μετά την ολοκλήρωση της Επανάστασης του 1821, το 1835 ως **Πηγαδάκι** να προσαρτάται στον τότε δήμο Βερβαίνων και το 1912 να διορθώνεται σε Πηγαδάκια και να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τρίπολης του Δήμου Τρίπολης και σύμφωνα με την απογραφή του 2021 έχει πληθυσμό 31 κατοίκους

## Εξωτερικοί σύνδεσμοι

* Πηγαδάκια Κυνουρίας: Η πορεία μέσα στον χρόνο από το https://www.arcadiaportal.gr/.
* Συλλογή λαογραφικού υλικού εκ του χωρίου Πηγαδάκια, της επαρχίας Κυνουρίας από τον ιστότοπο https://www.searchculture.gr/.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Λοτσοράι

Το **Λοτσοράι** (ιταλ. *Lotzorai*) είναι χωριό και δήμος της Ιταλίας στην Επαρχία του Νουόρο, στην περιφέρεια της Σαρδηνίας. Ο Δήμος είχε πληθυσμό 2.134 κατοίκους το 2024 έναντι 2.114 κατοίκων το 2001 και 1.042 κατοίκων το 1951. Το χωριό βρίσκεται περί τα 100 χιλιόμετρα βορειοανατολικά του Κάλιαρι και περίπου 4 χιλιόμετρα βορειοανατολικά του Τορτολί. Ο Δήμος έχει ένα δημοτικό διαμέρισμα, το Τανκάου σουλ Μάρε.

Ο Δήμος του Λοτσοράι έχει έκταση 16,87 τετραγων. χιλιόμετρα και μέσο υψόμετρο μόλις 11 μέτρα πάνω από την επιφάνεια της θάλασσας. Ο Δήμος συνορεύει με τους εξής άλλους δήμους: Βιλαγκράντε Στριζαίλι, Μπαουνέι, Τζιρασλόλε, Ταλάνα, Τορτολί και Τριέι.

Η οικονομία του Λοτσοράι βασίζεται στη γεωργία και στον τουρισμό. Υπάρχουν αρκετές διαδρομές για πεζοπόρους. Εντός των ορίων του δήμου βρίκονται επίσης αρχαιολογικές και ιστορικές θέσεις: μία προ-νουραγική νεκρόπολη με 13 ταφικά δώματα (που αποκαλούνται στη Σαρδηνία «σπίτια των νεραϊδών», Domus de Janas, άλλα προ-νουραγικά και νουραγικά ερείπια που έχουν ανασκαφεί, καθώς και το λεγόμενο «Κάστρο της Μέδουσας» (μεσαιωνικό φρούριο που ανεγέρθηκε πάνω σε προϋπάρχουσα φοινικική δομή).

## Παραπομπές


Λοτσοραι
Μπολοτάνα

Η **Μπολοτάνα** (ιταλ. *Bolotana*) είναι χωριό και δήμος της Ιταλίας στην Επαρχία του Νουόρο, στην περιφέρεια της Σαρδηνίας. Ο Δήμος είχε πληθυσμό 2.321 κατοίκους το 2023 έναντι 3.276 κατοίκων το 2001 και 4.494 κατοίκων το 1951. Το χωριό βρίσκεται περί τα 120 χιλιόμετρα βορείως του Κάλιαρι και περίπου 30 χιλιόμετρα δυτικά του Νουόρο.

Ο Δήμος της Μπολοτάνα έχει έκταση 108,44 τετραγωνικά χιλιόμετρα και μεσοσταθμικό υψόμετρο 472 μέτρα πάνω από την επιφάνεια της θάλασσας. Ο Δήμος συνορεύει με τους εξής εννέα άλλους δήμους: Ιλλοράι, Λέι, Μακομέρ, Μπονόρβα, Μπορτιγκάλι, Νοραγκουγκούμε, Οράνι, Οττάνα και Σιλάνους.

## Παραπομπές


Μπολοτανα
Μοντερόσσο Άλμο

Το **Μοντερόσσο Άλμο** (ιταλ. *Monterosso Almo*, σικελ. *Muntirrussu*) είναι χωριό και δήμος της Ιταλίας στην Επαρχία της Ραγκούζας, στην περιφέρεια της Σικελίας. Ο Δήμος είχε πληθυσμό 2.753 κατοίκους το 2023 έναντι 3.346 κατοίκων το 2001 και 5.219 κατοίκων το 1951. Ο Δήμος είναι μέλος της ενώσεως «I Borghi più belli d'Italia» (= «οι πιο όμορφοι οικισμοί της Ιταλίας»).

Ο Δήμος του Μοντερόσσο Άλμο έχει έκταση 56,55 τετραγ. χιλιόμετρα και μεσοσταθμικό υψόμετρο σχεδόν 700 μέτρα πάνω από την επιφάνεια της θάλασσας. Στην κεντρική πλατεία του χωριού βρίσκεται ο Ναός του Αγίου Ιωάννη του Βαπτιστή, κτισμένος σε ρυθμό μπαρόκ με επιβλητική πρόσοψη.

## Παραπομπές


Μοντεροσσο Αλμο
Κιαραμόντι

Το **Κιαραμόντι** (ιταλ. *Chiaramonti*, σαρδην. *Tzaramònte*) είναι χωριό και δήμος της Ιταλίας στην Επαρχία του Σάσσαρι, στην περιφέρεια της Σαρδηνίας. Η ονομασία του μεταφράζεται ως «Καθαρά βουνά». Ο Δήμος είχε πληθυσμό 1.522 κατοίκους το 2023 έναντι 1.915 κατοίκων το 2001 και 2.694 κατοίκων το 1951. Το χωριό βρίσκεται περί τα 170 χιλιόμετρα βορείως του Κάλιαρι και περίπου 25 χιλιόμετρα ανατολικά του Σάσσαρι, εντός της ιστορικής περιοχής Ανγκλόνα.

Ο Δήμος του Ραϊμόντι έχει έκταση 98,7 τετραγωνικά χιλιόμετρα και μεσοσταθμικό υψόμετρο περίπου 400 μέτρα πάνω από την επιφάνεια της θάλασσας. Ο Δήμος συνορεύει με τους εξής επτά άλλους δήμους: Αρντάρα, Ερούλα, Μάρτις, Νούλβι, Οτσιέρι, Περφούγκας και Πλοάγκε.

## Παραπομπές


Κιαραμοντι
NGC 2485

Ο **[[Νέος Γενικός Κατάλογος|NGC]] 2485** είναι σπειροειδής γαλαξίας στον αστερισμό Μικρό Κύωνα. Απέχει 233 εκατομμύρια έτη φωτός από τη Γη και η διάμετρός του εκτιμάται στις 110 χιλιάδες έτη φωτός. Τον ανακάλυψε την 25η Μαρτίου 1864 ο αστρονόμος Άλμπερτ Μαρτ (Albert Marth).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μικρός Κύων
2485
22266
04112
+01-21-001
Αλεξάντρα Γιαγκιέουο

[δεξιά|μικρογραφία|Αποτυπώματα χεριών και υπογραφή στη Λεωφόρο των Αστέρων του Πετοσφαίρισης, [Κατοβίτσε.]]
Η **Αλεξάντρα Καταζίνα Γιαγκιέουο** (, γεννηθείς ως **Αλεξάντρα Πσίμπις** [*Aleksandra Przybysz*], 2 Ιουνίου 1980) είναι Πολωνή πρώην αθλήτρια της πετοσφαίρισης. Τον Οκτώβριο του 2021, έγινε μέλος του Συμβουλίου της Πολωνικής Ομοσπονδίας Πετοσφαίρισης για την γυναικεία πετοσφαίριση.

Από το 2000 έως το 2010, έπαιξε σε 283 αγώνες με την Εθνική Πολωνίας. Συμμετείχε στο Ευρωπαϊκό Πρωτάθλημα Γυναικών του 2003 και του 2005, στα οποία η Πολωνία κατέκτησε το χρυσό μετάλλιο, καθώς και στο Ευρωπαϊκό Πρωτάθλημα Γυναικών του 2009, όπου κατέκτησε το χάλκινο μετάλλιο.

## Διακρίσεις

### Εθνικές Πολωνίας
* Ευρωπαϊκό Πρωτάθλημα Κ18:  1997
* Ευρωπαϊκό Πρωτάθλημα:  2003, 2005,  2009

## Παραπομπές


Κατηγορία:Πολωνές αθλήτριες της πετοσφαίρισης
Κατηγορία:Αποδέκτες του Χρυσού Σταυρού της Αξίας (Πολωνία)
Έντβαρντ Πσίμπις

Ο **Έντβαρντ Πσίμπις** (, 15 Απριλίου 1907 - 18 Ιουλίου 1944), γνωστός με τα ψευδώνυμα **Μπόγκνταν** (*Bogdan*) ή **Τβάρντι** (*Twardy*), ήταν Πολωνός αρχηγός προσκόπων, ιδρυτής των Προσκόπων του Μπουόνιε, δόκιμος λοχίας της εφεδρείας του Πολωνικού Στρατού, ακτιβιστής της Ένωσης για την Ανασυγκρότηση της Δημοκρατίας και παιδαγωγός.

## Βιογραφία
Τον Ιανουάριο του 1943, μεταφέρθηκε στο στρατόπεδο εξόντωσης Μαϊντάνεκ. Στις τρομερές συνθήκες του στρατοπέδου, εργαζόταν σε μια συνωμοτική οργάνωση που ενθάρρυνε τους κρατούμενους να εργάζονται αργά και αναποτελεσματικά για τους κατακτητές, που είχε ως σύμβολο το σημάδι της χελώνας. Κατά την εκκένωση των κρατουμένων του Μαϊντάνεκ, επιχείρησε να δραπετεύσει. Απέτυχε - πυροβολήθηκε από την Σούτσσταφφελ και στη συνέχεια τον αποτελείωσαν στρατιώτες της Βέρμαχτ στα χωράφια στο χωριό Λίσνικ Μάουι, κοντά στο Κράσνικ Λουμπέλσκι, στις 18 Ιουλίου 1944.

## Διακρίσεις
Του απονεμήθηκε ο Αργυρός Σταυρός της Αξίας το 1938.

## Παραπομπές


## Βιβλιογραφία
* Jan Smoliński, *Region Błonie w walce z okupantem hitlerowskim 1939 – 1945*

Κατηγορία:Πολωνοί πρόσκοποι
Κατηγορία:Πολωνοί στρατιωτικοί
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Αποδέκτες του Αργυρού Σταυρού της Αξίας (Πολωνία)
Βουαντίσουαφ Πσίμπις

Ο **Βουαντίσουαφ Πσίμπις** (, 26 Μαΐου 1900, Ινοβρότσουαφ - 31 Δεκεμβρίου 1976, Μπίντγκοστς) ήταν Πολωνός ποδοσφαιριστής, ο οποίος αγωνιζόταν ως επιθετικός, προπονητής και διαιτητής.

## Σταδιοδρομία
[μικρογραφία| Ο Πσίμπις (πρώτος από δεξιά) στον αγώνα Βάρτα Πόζναν–Κρακοβία (4-1). Φιλικός αγώνας στο [Πόζναν, Κυριακή 3 Αυγούστου 1924.]]
Ο Πσίμπις ξεκίνησε τη σταδιοδρομία του από την ΚΣ Ποσνάνια (αρχικά γνωστή και ως ΚΣ Νορμάνια) και στη συνέχεια εντάχθηκε στη Βάρτα Πόζναν, όπου αναδείχθηκε πρωταθλητής Πολωνίας και κορυφαίος σκόρερ το 1929. Μαζί με τον Βαβζίνιετς Σταλίνσκι, δημιούργησαν ένα αξέχαστο επιθετικό δίδυμο στο Πρωτάθλημα Πολωνίας (Πσίμπις 24 γκολ, Σταλίνσκι 23 γκολ).

Έπαιξε σε επίσημο αγώνα για την Εθνική Πολωνίας μόνο μία φορά, σε έναν αγώνα εναντίον της Σουηδίας την 1η Ιουλίου 1928, τον οποίο κέρδισε η Πολωνία (2-1). Το 1925 έπαιξε σε έναν αγώνα με την Τσεχοσλοβακία, ο οποίος είναι σήμερα στον κατάλογο των ανεπίσημων αγώνων της εθνικής ομάδας.

Στον εναρκτήριο αγώνα της σεζόν 1929, ο Πσίμπις σημείωσε 4 γκολ ενάντια στην Κλουμπ Τουρίστουφ Λοτζ, την οποία κέρδισε η Βάρτα με 7-1. Τον Ιούνιο του 1929, κατά τη διάρκεια τριών αγώνων πρωταθλήματος, ο Πσίμπις σημείωσε επτά γκολ - δύο εναντίον της Πολόνια Βαρσοβίας, τρία εναντίον της Βίσλα Κρακοβίας και δύο εναντίον της ΛΚΣ Λοτζ.Το 1930, αποχώρησε από τη Βάρτα Πόζναν και μετακόμισε στο Μπίντγκοστς, αναλαμβάνοντας τη θέση του προπονητή της Πολόνια Μπίντγκοστς, ενώ εργαζόταν και ως ασφαλιστικός πράκτορας. Πιθανότατα, τον έφερε στο Μπίντγκοστς ο τότε πρόεδρος της Πολόνια, διευθυντής της Τράπεζας της Πολωνίας, Στανίσουαφ Βόντα, για να βοηθήσει την ομάδα να προχωρήσει στην 1 Λίγκα. Παράλληλα, ήταν ακτιβιστής της Επαρχιακής Ποδοσφαιρικής Ομοσπονδίας και υπεύθυνος για τη διαιτησία. Κατά τη διάρκεια της κατοχής, παρά τις απειλές, αρνήθηκε να δεχτεί την πρόταση του Deutsche Volksliste και να εργαστεί ως προπονητής για τη γερμανική νεολαία. Ταυτόχρονα, διακινδυνεύοντας τη ζωή του, πραγματοποίησε «μυστικά μαθήματα ποδοσφαίρου για Πολωνούς νέους» στο δάσος Γκντανσκ στο Μπίντγκοστς. Μετά τον Β΄ Παγκόσμιο Πόλεμο, ήταν προπονητής ξανά για λίγο την Πολόνια. Ήταν ο πρώτος και μέχρι στιγμής ο μοναδικός διαιτητής από το Μπίντγκοστς με την ιδιότητα του διεθνούς διαιτητή. Ήταν πρώτος διαιτητής του τελικού του Κυπέλλου Πολωνίας του 1951, Ρουχ Χόζουφ–Βίσλα Κρακοβίας (2-0). Πέθανε στις 31 Δεκεμβρίου 1976.

## Παραπομπές


## Βιβλιογραφία
* Jarosław Owsiański, Tomasz Siwiński „Historia futbolu wielkopolskiego”, wydawnictwo – Zibigrafia, Πόζναν 2013.
* Andrzej Gowarzewski: *MISTRZOSTWA POLSKI. LUDZIE (1918-1939). 100 lat prawdziwej historii (1)*, Wydawnictwo GiA, Κατοβίτσε 2017

Κατηγορία:Πολωνοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Βάρτα Πόζναν
Κατηγορία:Ποδοσφαιριστές Εκστρακλάσα
Κατηγορία:Πολωνοί προπονητές ποδοσφαίρου
Κατηγορία:Πολωνοί διαιτητές ποδοσφαίρου
Πσίμπις

Το **Πσίμπις** (, σημαίνει «νεοφερμένος/η») είναι πολωνικό επώνυμο.

Αξιοσημείωτα πρόσωπα με αυτό το επώνυμο περιλαμβάνουν τα εξής:

* Άιντα Κοσογιάν-Πσίμπις, Πολωνή-Αρμένισσα τραγουδίστρια και διορατική
* Άνταμ Πσίμπις, Πολωνός ζωγράφος και γλύπτης
* Αλεξάντρα Γιαγκιέουο (το γένος Πσίμπις), Πολωνή αθλήτρια της πετοσφαίρισης
* Βουαντίσουαφ Πσίμπις, Πολωνός ποδοσφαιριστής, προπονητής και διαιτητής ποδοσφαίρου
* Γιάνους Πσίμπις, Πολωνός πεζογράφος
* Έντβαρντ Πσίμπις, Πολωνός πρόσκοπος και αντιστασιακός του Β΄ Παγκοσμίου Πολέμου
* Μίχαου Πσίμπις, ταγματάρχης των Ενόπλων Δυνάμεων της Λαϊκής Δημοκρατίας της Πολωνίας 
* Νατάλια Πσίμπις, Πολωνή τραγουδίστρια
* Παουλίνα Πσίμπις, Πολωνή τραγουδίστρια και τραγουδοποιός
* Ρίσαρντ Πσίμπις, Πολωνός διεθνής αθλητής της χειροσφαίρισης και χάλκινος Ολυμπιονίκης το 1976
* Σίλβια Πσίμπις, Πολωνή τραγουδίστρια και YouTuber

## Παραπομπές


Κατηγορία:Επώνυμα
Καθεδρικός ναός Αγίου Γεωργίου (Λονδίνο)

Ο **Καθεδρικός ναός του Αγίου Γεωργίου** είναι ναός ο οποίος υπάγεται στο Ελληνορθόδοξο Πατριαρχείο Αντιοχείας  και βρίσκεται στην οδό Albany, της συνοικίας St Pancras, στο δημοτικό διαμέρισμα  Κάμντεν  του Λονδίνου. Ο ναός οικοδομήθηκε το 1837 με σχέδια του Τζέιμς Πένεθορν, αρχικά ως Αγγλικανικός ναός, και ονομάστηκε Εκκλησία του Χριστού. Το 1989, μετατράπηκε σε ορθόδοξο καθεδρικό ναό.

## Περιγραφή
Ο ναός, σχεδιασμένος από τον Τζέιμς Πένεθορν, βρίσκεται στη γωνία της οδού Ρέντχιλ (πρώην Έντουαρντ) και της οδού Όλμπανι. Δεν είναι αυστηρά προσανατολισμένος έτσι ώστε το ιερό να βρίσκεται ακριβώς ανατολικά, αλλά παρεκκλίνει ελαφρώς προς βορρά . Η κάτοψη του ναού είναι ορθογώνια και είναι χτισμένος από τούβλο με γυψομάρμαρο και πέτρινες επιδέσμους, με τις τέσσερις γωνίες του να τονίζονται από φαρδιά χαρακτηριστικά πυργόμορφα, που προεξέχουν ελαφρώς πέρα από τις κύριες γραμμές των τοίχων. Η αρχιτεκτονική είναι σε γενικές γραμμές κλασικού στιλ. Ένας βαθύς θριγκός από γυψομάρμαρο διατρέχει ολόκληρο το κτίριο, με ένα απλό στηθαίο από τούβλα από πάνω του. Τα παράθυρα είναι στρογγυλά.  Πάνω από την είσοδο υπάρχει ένας πύργος, με οκταγωνικό κωδωνοστάσιο.  Το καμπαναριό είναι ασυνήθιστα μικρό σε σύγκριση με το κύριο σώμα του ναού. 

## Ιστορία

### Αγγλικανικός ναός
Χτίστηκε ως Αγγλικανικός ναός για να εξυπηρετεί την κυρίως εργατική συνοικία της Cumberland Market.   Καθαγιάστηκε στις 13 Ιουλίου 1837,  και εδραιώθηκε σταθερά μέσα στο πλαίσιο του Κινήματος της Οξφόρδης. Ο πρώτος ιερέας της, ο Γουίλιαμ Ντόντσγουορθ, παραιτήθηκε όταν προσηλυτίστηκε στον Ρωμαιοκαθολικισμό. 

Με τη σύσταση του ζωγράφου Ουίλιαμ Κόλινς R.A., αγοράστηκε ένα αντίγραφο της «Μεταμόρφωσης» του Ραφαήλ από τον Τόμας Μπρίγκστοκ για να χρησιμοποιηθεί ως εικόνα στο ιερό.  Τροποποιήσεις στην εκκλησία πραγματοποιήθηκαν μεταξύ 1839 και 1843 από τον αρχιτέκτονα Ρ.Κ. Κάρπεντερ,  ενώ περαιτέρω αλλαγές, όπως η εγκατάσταση ενός περίτεχνου ψηφιδωτού μαρμάρινου δαπέδου, έγιναν το 1867 από τον Ουίλιαμ Μπάτερφιλντ . 

Τον ναό επισκεπτόταν συχνά Κριστίνα Ροσέτι που έζησε στην Οδό Άλμπανι  για μερικά χρόνια.   Ο αδερφός της Ντάντε Γκάμπριελ Ροσέτι δημιούργησε ένα βιτρό που απεικόνιζε την Επί του Όρους Ομιλία. 

Στις 26 Ιανουαρίου 1950, τελέστηκε εδώ η κηδεία του Τζορτζ Όργουελ, καθώς ο ναός βρισκόταν κοντά στο Νοσοκομείο Μίντλσεξ, όπου πέθανε, και στο Ραδιομέγαρο του BBC, όπου εργαζόταν.  

Το 1974, το μουσικό συγκρότημα *Albany Consort*, ιδρύθηκε στην εκκλησία. 

Ο ναός χαρακτηρίστηκε διατηρητέο κτήριο δευτέρου βαθμού στις 10 Ιουνίου 1954. 

## Ορθόδοξος καθεδρικός ναός
Το 1989 ο ναός έπαψε να είναι τόπος λατρείας της Αγγλικανικής εκκλησίας και *μετατράπηκε* σε καθεδρικό ναός του Αγίου Γεωργίου υπαγόμενη στην Αρχιεπισκοπή Βρετανικών Νήσων και Ιρλανδίας. Το 2000 τοποθετήθηκε νέα στέγη στον ναό.

## Παραπομπές


Κατηγορία:Πατριαρχείο Αντιοχείας
Κατηγορία:Εκκλησίες αφιερωμένες στον Άγιο Γεώργιο
Κατηγορία:Ελληνορθόδοξες εκκλησίες
Κατηγορία:Καθεδρικοί ναοί στην Αγγλία
Χαιρετισμός στον Μπέλλαμι

**Ο χαιρετισμός του Μπέλλαμι** είναι ένα τελετουργικό απαγγελίας του όρκου της πίστης στη σημαία των ΗΠΑ: κατά την εκφώνηση των λέξεων «Ορκίζομαι πίστη στη σημαία μου», στέκεστε προσοχή, το δεξί χέρι σηκώνεται στο στήθος, έπειτα εκτινάσσεται απότομα και κατευθύνεται απευθείας προς τη σημαία. Αυτό το τελετουργικό εκτελέστηκε για πρώτη φορά από τον Φράνσις Μπέλλαμι () κατά την Ημέρα του Κολόμβου, στις 12 Οκτωβρίου 1892. Το τελετουργικό έγινε γρήγορα γνωστό ως «Χαιρετισμός Μπελλαμι» και χρησιμοποιήθηκε ευρέως σε προσκοπικές οργανώσεις .

Ο Μπελλαμι είναι ο συγγραφέας του κειμένου του όρκου. Ο δημιουργός της χειρονομίας ήταν ο Τζέιμς Μπ. Άπαμ (  ), νεότερος συνεργάτης και συντάκτης του περιοδικού νεολαίας "The Youth’s Companion" , όπου εργαζόταν ο Μπελλαμι. Ο Μπελλαμι θυμάται ότι ο Άπαμ μπήκε, στάθηκε σε στάση χαιρετισμού, χτύπησε τις φτέρνες του και είπε: «Λοιπόν, η σημαία είναι εκεί. Ήρθα για τον χαιρετισμό. Λέω: „Ορκίζομαι πίστη στη σημαία μου“. Τεντώνω το δεξί μου χέρι και το κρατάω σηκωμένο ενώ λέω τον όρκο».
Μίχαου Πσίμπις

Ο **Μίχαου Πσίμπις** (, 11 Σεπτεμβρίου 1890, Κιόντσιν - 1 Ιουλίου 1984, Κόστσιαν), γνωστός και με το ψευδώνυμο «Młot» (, «Σφυρί»), ήταν στρατιώτης του Αυτοκρατορικού Γερμανικού Στρατού και του στρατού της Μεγάλης Πολωνίας, λοχαγός του Πολωνικού Στρατού της Δεύτερης Πολωνικής Δημοκρατίας και ταγματάρχης του Πολωνικού Λαϊκού Στρατού.

## Βιογραφία
Οι γονείς του ήταν ο Γιούζεφ και η Μάρια, το γένος Ντούντιχ. Αποφοίτησε από την σχολή μηχανολόγων μηχανικών στο Μπόχουμ. Το 1912, κινητοποιήθηκε στο Γερμανικό Στρατό. Κατά τον  Α΄ Παγκόσμιο Πόλεμο πολέμησε στο Δυτικό Μέτωπο ως λοχίας. Από τις 15 Ιανουαρίου συμμετείχε στην Εξέγερση της Μείζονος Πολωνίας (1918-1919) ως μέρος του 1ης Λόχου του Πόζναν στο 4ο Σύνταγμα Πεζικού. Εκεί, υπηρέτησε ως αναπληρωτής διοικητής λόχου. Πήρε μέρος σε μάχες.

Στη συνέχεια, στις τάξεις του Πολωνικού Στρατού, επίσης ως μέρος του 4ου Συντάγματος Πεζικού, που μετονομάστηκε σε 58ο Σύνταγμα Πεζικού, πήρε μέρος στον Πολωνο-Σοβιετικό Πόλεμο ως διοικητής του 9ου λόχου.

Διακρίθηκε ιδιαίτερα «δείχνοντας πρωτοβουλία και προσωπικό θάρρος στις μάχες στην Στσάρα, στο Ζάμπιτς και στο Προυζάνι». Για αυτή τη στάση του απονεμήθηκε το Τάγμα Στρατιωτικής Αξίας της Πολωνίας.

Από τις 31 Δεκεμβρίου 1920, έλαβε μέρος στις προετοιμασίες για την τρίτη Σιλεσιανή Εξέγερση στο Πόβιατ Κλούτσμπορκ, όπου χρησιμοποίησε το ψευδώνυμο «Młot». Μετά το ξέσπασμα της εξέγερσης ήταν διοικητής του 9ης Διμοιρίας του 9ου Συντάγματος Πεζικού.

Στις 28 Φεβρουαρίου 1933 συνταξιοδοτήθηκε. . Αργότερα εργάστηκε στην κρατική διοίκηση και διηύθυνε ένα ιδιωτικό εργοστάσιο ξυλείας στο Λέσνο μέχρι το ξέσπασμα του πολέμου. Κατά τη διάρκεια της κατοχής εκτοπίστηκε από τους Γερμανούς, μετά το τέλος της επέστρεψε και συνέχισε να λειτουργεί το εργοστάσιο ξυλείας μέχρι την κρατικοποίησή του το 1951. Πέθανε στο Κόστσιαν και ενταφιάστηκε στο Κοιμητήριο του Λέσνο.

## Βαθμοί
* Λοχίας – περίπου το 1917 (στο Γερμανικό Στρατό)
* Ανθυπολοχαγός – 22 Ιουνίου 1919
* Υπολοχαγός – 1 Απριλίου 1920
* Λοχαγός - 12 Απριλίου 1927 με αρχαιότητα από 1 Ιανουαρίου 1927 και 2η θέση στο σώμα αξιωματικών πεζικού
* Έφεδρος ταγματάρχης – 1972

## Τάγματα και διακοσμήσεις
* Αργυρός Σταυρός του Τάγματος Στρατιωτικής Αξίας της Πολωνίας (13 Απριλίου 1921)
* Σταυρός του Ιππότη του Τάγματος της Αναγέννησης της Πολωνίας
* Σταυρός της Ανδρείας (δύο φορές)
* Σταυρός της Ανεξαρτησίας (20 Δεκεμβρίου 1932)
* Αργυρός Σταυρός της Αξίας (18 Μαρτίου 1932)
* Σταυρός της Μεγάλης Πολωνίας (6 Δεκεμβρίου 1957)
* Σταυρός της Σιλεσιανής κορδέλας της Ανδρείας και της Αξίας
* Αστέρι της Άνω Σιλεσίας

## Παραπομπές


## Βιβλιογραφία
* 
* 
* Wykaz zmian stanu oficerów batalionu granicznego KOP „Sienkiewicze” w latach 1927–1934 → Archiwum Straży Granicznej. Στσέτσιν.
* 

Κατηγορία:Πολωνοί στρατιωτικοί
Κατηγορία:Πολωνοί του Πολωνο-Σοβιετικού Πολέμου
Κατηγορία:Αποδέκτες του Αργυρού Σταυρού του Τάγματος Στρατιωτικής Αξίας της Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Σταυρού της Ανδρείας (Πολωνία)
Κατηγορία:Αποδέκτες του Σταυρού της Ανεξαρτησίας (Πολωνία)
Κατηγορία:Αποδέκτες του Αργυρού Σταυρού της Αξίας (Πολωνία)
Ρίσαρντ Πσίμπις

Ο **Ρίσαρντ Στανίσουαφ Πσίμπις** (, 8 Ιανουαρίου 1950, Κόουο - 23 Φεβρουαρίου 2002, Λοτζ) ήταν Πολωνός αθλητής της χειροσφαίρισης, διεθνής με την Εθνική Πολωνίας ανδρών. Ήταν χάλκινος Ολυμπιονίκης στους Θερινούς Ολυμπιακούς Αγώνες του 1976 στο Μόντρεαλ, κέρδισε το αργυρό μετάλλιο στο Παγκόσμιο Κύπελλο του 1974, και επίσης συμμετείχε στο Παγκόσμιο Πρωτάθλημα του 1978 (6η θέση).

Ο Πσίμπις αγωνιζόταν ως αριστερός ακραίος. Συλλογικά, κέρδισε 1 Πρωτάθλημα Πολωνίας (1983) και 2 Κύπελλα Πολωνίας (1973, 1977). Αγωνίστηκε με την Εθνικής Πολωνίας τα έτη 1972–1978, όπου σε 89 αγώνες σημείωσε 246 γκολ.

## Παραπομπές


## Εξωτερικοί σύνδεσμοι
* 

Κατηγορία:Αθλητές της χειροσφαίρισης
Κατηγορία:Αθλητές στους Θερινούς Ολυμπιακούς Αγώνες 1976
Κατηγορία:Πολωνοί χάλκινοι Ολυμπιονίκες
Παουλίνα Πσίμπις

Η **Παουλίνα Άννα Πσίμπις** (, 12 Σεπτεμβρίου 1985, Βαρσοβία), επίσης γνωστή ως **Lil'Sista** και **Pinnawela**, είναι Πολωνή τραγουδίστρια και τραγουδοποιός. Είναι μέλος της Φωνογραφικής Ακαδημίας της Πολωνικής Ένωσης Οπτικοακουστικών Παραγωγών.

Τα έτη 2001–2006 και 2011–2013, τραγούδησε με την αδερφή της, Νατάλια, στο συγκρότημα Sistars, με την οποία ηχογράφησε και κυκλοφόρησε τα στούντιο άλμπουμ *Siła sióstr* (2003, «Αδελφική δύναμη») και *A.E.I.O.U.* (2005). Οι ηχογραφήσεις του συγκροτήματος, που είναι πολύ δημοφιλείς στη χώρα, τους έχουν αποφέρει δημοτικότητα και πολυάριθμα βραβεία και διακρίσεις, όπως το Βραβείο Φριντέρικ και το Superjedynki. Από το 2006, έχει κυκλοφορήσει δύο σόλο άλμπουμ: *Soulahili* (2008)  και *Renesoul* (2011), και για το πρώτο άλμπουμ έλαβε υποψηφιότητα για το Βραβείο Φριντέρικ της πολωνικής φωνογραφικής βιομηχανίας στην κατηγορία *Άλμπουμ HIP-HOP/R&B της Χρονιάς*. Το 2012, μαζί με την αδερφή της, Νατάλια, συμμετείχε στη δεύτερη έκδοση του ψυχαγωγικού προγράμματος του TVP2, *Bitwa na głosy* («Μάχη των φωνών»).

Είναι παντρεμένη και έχει δύο κόρες: τη Ματίλντα (2010) και τη Ρίτα (2012). Ήταν χορτοφάγος και στη συνέχεια ακολούθησε την αυστηρή χορτοφαγία.

## Δισκογραφία

## Παραπομπές


Κατηγορία:Πολωνές τραγουδίστριες
Κατηγορία:Πολωνοί τραγουδοποιοί
Διχομοίρι Άρτας

Το **Διχομοίρι** είναι οικισμός της Ηπείρου στην Περιφερειακή Ενότητα Άρτας. Βρίσκεται στα βόρεια των Ορέων του Βάλτου σε υψόμετρο 645 μέτρα. Απέχει 7 χιλιόμετρα Β.-ΒΑ. από την Άνω Καλεντίνη (έδρα του δήμου) και 39 χιλιόμετρα βορειοανατολικά από την Άρτα. Η παλαιά ονομασία του χωριού ήταν *Διχομήρι* (μέχρι το 1940) και διοικητικά ανήκει στον Δήμο Γεωργίου Καραϊσκάκη. Σύμφωνα με την απογραφή του 2021 απογράφησαν 38 κάτοικοι.

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Ερευνητική Βιβλιοθήκη Τζορτζ Πάντμορ

Η **ερευνητική βιβλιοθήκη Τζορτζ Πάντμορ** είναι δημόσια βιβλιοθήκη στο προάστιο Osu στην Άκρα της Γκάνας. Ιδρύθηκε από το Κβάμε Νκρούμαχ στη μνήμη του Τζορτζ Πάντμορ . Είναι η μόνη βιβλιοθήκη και ερευνητικό κέντρο στην Γκάνα που έχει εξουσιοδοτηθεί από το νόμο να λαμβάνει από τους εκδότες της χώρας αντίγραφα των έργων τους.  Η βιβλιοθήκη διαθέτει συλλογές αρχείων για ομάδες πολιτιστικών, εκπαιδευτικών και πολιτικών εκστρατειών, φυλλάδια, περιοδικά, εφημερίδες, βιβλία και εκδόσεις κοινωνικών και αντιρατσιστικών οργανώσεων μεταξύ 1960 και 1990.   Τον Αύγουστο του 2018, ο Ντάνιελ Σέιλεμ, διδάκτορας ερευνητής στο έργο του Ευρωπαϊκού Συμβουλίου Έρευνας APARTHEID-STOPS, δώρισε μια αφίσα για λογαριασμό του έργου στη βιβλιοθήκη.   Η Βιβλιοθήκη διαχειρίζεται διεθνή συστήματα αρίθμησης όπως το ISBN και το ISSN. Αποτελεί μέρος της Αρχής Βιβλιοθήκης της Γκάνας . 

## Εξωτερικού σύνδεσμοι

* George Padmore Research Library στο YouTube .
* George Padmore Research Library στο Facebook

## Παραπομπές


Κατηγορία:Πολιτισμός της Γκάνας
Γκανα
Ξηρολίμνη Λασιθίου

Με την ονομασία **Ξηρολίμνη Λασιθίου** αναφέρονται:
* Ξηρολίμνη Αγίου Νικολάου Λασιθίου, χωριό του δήμου Αγίου Νικολάου του νομού Λασιθίου.
* Ξηρολίμνη Σητείας Λασιθίου, χωριό του δήμου Σητείας του νομού Λασιθίου.
Ελεύθερη Ώρα

Η ***Ελεύθερη Ώρα*** είναι ελληνική εφημερίδα, η οποία κυκλοφορεί έντυπα και διαδικτυακά (μέσω της ιστοσελίδας elora.gr). Η εφημερίδα ανήκει στην εταιρεία M.V. Press, με μοναδικό εταίρο και νόμιμο εκπρόσωπο τον Γιώργο Μιχαλόπουλο. Διευθυντής της εφημερίδας είναι ο Ανδρέας Μιχαλόπουλος και διευθυντής σύνταξης ο Ζαχαρίας Γεωργούσης.

Η εφημερίδα χαρακτηρίζεται από ακροδεξιά ροπή στην αρθρογραφία της.

## Ιστορικό
Η εφημερίδα ιδρύθηκε στις 19 Ιανουαρίου 1981, από τον δημοσιογράφο Γρηγόρη Μιχαλόπουλο, γνωστού για τις θέσεις του υπέρ του καθεστώτος των Συνταγματαρχών (1967-1973), καθώς και για την συμμετοχή του στο ριζοσπαστικό φιλομοναρχικό κόμμα Εθνική Συμμαχία.

## Ύφος και πολιτική τοποθέτηση
Τα θέματα τα οποία καλύπτει η συγκεκριμένη εφημερίδα, μπορούν να γίνουν εύκολα αντιληπτά και από τον διαδικτυακό χώρο στην τάμπλοιντ έκδοση της εφημερίδας, όπου εκτός από την «επικαιρότητα», οι μοναδικές κατηγορίες που φαίνεται να υπάρχουν είναι «Ελληνορθοδοξία», «πατριωτικός χώρος» και «συνωμοσία».

Σύμφωνα με την ''Εφημερίδα των Συντακτών'' το 2023, πολιτικά η *Ελεύθερη Ώρα* είχε στηρίξει τον τότε συνασπισμό της Πατριωτικής Ένωσης (Εμφιετζόγλου, Μπογδάνος), ενώ προέβαλλε και το Εθνικό Κόμμα «Έλληνες» (Κασιδιάρης) και την Ε.Λα.Συν. (Λαγός). Επίσης στο ίδιο άρθρο σημειώνεται ότι ο Ηλίας Κασιδιάρης διατηρούσε από το 2021 ξεχωριστή στήλη στην εφημερίδα.

Η εφημερίδα έχει αντιμετωπιστεί καταδικαστικά και από το πολιτικό σκηνικό, εξαιτίας του προσβλητικού χαρακτήρα του λόγου που έχει χαρακτηρισθεί μισαλλόδοξος, με παραδείγματα κατά τα οποία έχουν γίνει κλήσεις για παρεμβάσεις από την δικαιοσύνη. Λόγος έχει γίνει και για αντισημιτισμό, φανατική χριστιανική δεξιά, καθώς και εναντίωση στο Ισλάμ, εκ μέρους της εφημερίδας.

Η εφημερίδα έχει κατηγορηθεί επίσης για προώθηση θεωριών συνωμοσίας. Έχει αντιμετωπιστεί με καυστικό και χιουμοριστικό τρόπο, για περιπτώσεις ακραίας συνωμοσιολογίας που παρατηρούνται ορισμένες φορές στα εξώφυλλά της (π.χ.: πίστωση πυρκαγιάς στο «σατανικό» συγκρότημα *[[Iron Maiden]]*).

Ασχέτως με τα παραπάνω, έχει σημειωθεί και προσπάθεια της εφημερίδας, να συμβάλλει στην ορθή χρήση της ελληνικής γλώσσας, ενάντια στην χρήση των greeklish.

## Σημειώσεις


## Παραπομπές


## Εξωτερικοί σύνδεσμοι
*Επίσημος ιστότοπος «Ελεύθερη Ώρα»

Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Αθήνα
Κατηγορία:Καθημερινές εφημερίδες
Πλατεία Ανεξαρτησίας (Λοτζ)

Η **Πλατεία Ανεξαρτησίας** (, ) είναι πλατεία στο Λοτζ της Πολωνίας, που βρίσκεται στο νότιο άκρο της Οδού Πιοτρκόφσκα. Είναι ένας από τους κόμβους επικοινωνίας των διαδρομών του τραμ Βορρά-Νότου, τόπος πολυάριθμων εμπορικών σημείων και σημείων εξυπηρέτησης και τόπος αναψυχής. Οι παρακάτω δρόμοι φτάνουν στην πλατεία: Παμπιανίτσκα (Pabianicka), Ζγκόφσκα (Rzgowska), Σιεράτσκα (Sieradzka), Σκάργκι (Skargi) και Ζαζέφσκα (Zarzewska). Μαζί με την Πλατεία Ελευθερίας, αποτελούν δύο βασικά ορόσημα στη γεωγραφία της πόλης.

## Ιστορία
μικρογραφία| Πλατεία Λέονχαρτ, 1931.
Η ιδέα της δημιουργίας μιας πλατείας αγοράς στα τότε νότια σύνορα της πόλης γεννήθηκε το 1902. Προέκυψε από την επιθυμία να μεταφερθεί το εμπόριο από την Πλατεία Άνω Αγοράς (σημερινή Πλατεία Βουαντίσουαφ Ρέιμοντ) σε ένα νέο, πιο ευρύχωρο μέρος. Μια μεγάλη πλατεία που ανήκε στην εταιρεία *Leonhardt, Woelker i Girbardt*, που ειδικευόταν στην παραγωγή μάλλινων προϊόντων, ορίστηκε για τη νέα αγορά.

Πριν από τον Β΄ Παγκόσμιο Πόλεμο, η πλατεία ονομαζόταν από τον Ερνστ Λέονχαρτ*.* Κατά τη διάρκεια της γερμανικής κατοχής, ονομάστηκε *Leonhardtstrasse*, και μετά την ανάκτηση της ανεξαρτησίας το 1945, το όνομα άλλαξε στο σημερινό του.

Τον Αύγουστο του 2008, σε σχέση με το έργο για το τραμ το Λοτζ, ξεκίνησε μια ενδελεχής ανακατασκευή της πλατείας, τόσο όσον αφορά τις γραμμές, το αστικό πράσινο και τη μικρή αρχιτεκτονική.

## Δείτε επίσης
* Πάρκο Σιελάνκα (Λοτζ)
* Μνημείο της Αγίας Φαουστίνας (Λοτζ)

## Παραπομπές


Κατηγορία:Πλατείες στο Λοτζ
Κατηγορία:Οδός Πιοτρκόφσκα
The Stargate Project

Το **Stargate Project** είναι μια Αμερικάνικη εταιρεία τεχνητής νοημοσύνης που δημιουργήθηκε από τις εταιρείες OpenAI, SoftBank, Oracle και MGX. Η εταιρεία σχεδιάζει να επενδύσει έως και 500 δισεκατομμύρια δολάρια σε υποδομές τεχνητής νοημοσύνης στις Ηνωμένες Πολιτείες έως το 2029. Η ανακοίνωση έγινε στις 21 Ιανουαρίου 2025 από τον πρόεδρο των ΗΠΑ, Ντόναλντ Τραμπ. Ο Μασαγιόσι Σον θα είναι ο πρόεδρος της εταιρείας.

## Ιστορία
Η εταιρεία ανακοινώθηκε σε συνέντευξη Τύπου στον Λευκό Οίκο στις 21 Ιανουαρίου 2025 από τον Πρόεδρο Ντόναλντ Τραμπ, με τον Σαμ Άλτμαν από την OpenAI, τον Λάρι Έλισον από την Oracle και τον Μασαγιόσι Σον από τη SoftBank να τον συνοδεύουν. Ο Τραμπ την αποκάλεσε «το μεγαλύτερο έργο υποδομής τεχνητής νοημοσύνης στην ιστορία», δηλώνοντας ότι θα χρησιμοποιήσει έκτακτες διακηρύξεις για να επιταχύνει την ανάπτυξη του έργου, ιδιαίτερα όσον αφορά τις ενεργειακές υποδομές. Η εταιρεία ξεκίνησε με επένδυση 100 δισεκατομμυρίων δολαρίων, η οποία ενδέχεται να αυξηθεί έως και 500 δισεκατομμύρια δολάρια μέχρι το 2029.

## Παραπομπές


Κατηγορία:Δεύτερη προεδρία του Ντόναλντ Τραμπ
Κατηγορία:Τεχνητή νοημοσύνη
Μπρούνο Ονιεμαέτσι

Ο **Σόπορουτσουκουου Μπρούνο Ονιεμαέτσι** (*Sopuruchukwu Bruno Onyemaechi*, 3 Απριλίου 1999) είναι Νιγηριανός διεθνής ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ολυμπιακό και την Εθνική Νιγηρίας.

## Σταδιοδρομία σε συλλόγους
Τον χειμώνα του 2018, ο Ονιεμαέτσι δοκιμάστηκε από συλλόγους στη Νορβηγία. Ο Ονιεμαέτσι πέρασε πρώτα δοκιμαστικό με την Στάμπεκ και ύστερα με την Λίλεστρεμ. Ο Ονιεμαέτσι εντάχθηκε στην προετοιμασία της Λίλεστρεμ στην Μαρβέγια και έπαιξε σε φιλικούς αγώνες, αλλά τελικά δεν υπέγραψε με την ομάδα. Τελικά, υπέγραψε στην πορτογαλική ΣΝ Φεϊρένσε.

Στις 17 Αυγούστου 2022, Ονιεμαέτσι εντάχθηκε στην Μποαβίστα με μονοετή δανεισμό, με επιλογή αγοράς. Τον Ιούνιο του 2023, η Μποαβίστα ενεργοποίησε την επιλογή και τον υπέγραψε σε μόνιμη συμφωνία.

Στις 27 Ιανουαρίου 2025, ο Ονιεμαέτσι εντάχθηκε με μεταγραφή στον Ολυμπιακό.

## Εθνική ομάδα
Στις 10 Σεπτεμβρίου 2023, Ονιεμαέτσι έκανε το ντεμπούτο του με την Εθνική Νιγηρίας, παίζοντας σε όλο τον αγώνα της νίκης με 6–0 εναντίον του Σάο Τομέ και Πρίνσιπε, στον τελευταίο αγώνα της φάσης ομίλων των προκριματικών του Κυπέλλου Εθνών Αφρικής 2023. Η Νιγηρία προκρίθηκε και έφτασε μέχρι τον τελικό, όπου έχασε με 1-2 από την Ακτή Ελεφαντοστού.

## Διακρίσεις
**Νιγηρία**

* Κύπελλο Εθνών Αφρικής: Φιναλίστ 2023
**Ολυμπιακός**

* Πρωτάθλημα Ελλάδος: 2024–25
* Κύπελλο Ελλάδας: 2024–25

**Τάγματα**

* 60x60εσ Μέλος του Τάγματος του Νίγηρα

## Παραπομπές


Κατηγορία:Νιγηριανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Σεγκούντα Λίγκα
Κατηγορία:Νιγηριανοί ποδοσφαιριστές στο εξωτερικό
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Μάρτιν Μαρζελά

Ο **Μάρτιν Μαρζελά** (*Martin Margiela*, γενν. 9 Απριλίου 1957) είναι Βέλγος σχεδιαστής μόδας, καλλιτέχνης και ιδρυτής του γαλλικού οίκου μόδας Maison Margiela. Κατά την διάρκεια της καριέρας του, ο Μαρζελά διατήρησε χαμηλό προφίλ, αρνούμενος να δώσει συνεντεύξεις ή να φωτογραφηθεί. Από τότε που εγκατέλειψε τη μόδα το 2008, έχει αναδειχθεί ως καλλιτέχνης, εξερευνώντας τα θέματα που τον έκαναν μια εμβληματική φιγούρα στη μόδα. Θεωρείται ένας από τους πιο σημαντικούς σχεδιαστές μόδας στην πρόσφατη ιστορία για την αποδομημένη, ανανεωμένη αισθητική και υπερμεγέθη σιλουέτα του.

## Παραπομπές


Κατηγορία:Σχεδιαστές μόδας
Πανελλήνιοι αγώνες σκοποβολής πήλινου στόχου 1931

Οι **Πανελλήνιοι αγώνες σκοποβολής πήλινου στόχου 1931** ή **Πανελλήνιοι κυνηγετικοί αγώνες** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Υμηττού μεταξύ 18 και 19 Ιουλίου του 1931. Το πρόγραμμα περιελάμβανε το αγώνισμα του τραπ 100 δίσκων και το αγώνισμα του τραπ 50 δίσκων. Στο αγώνισμα του τραπ 50 δίσκων συμμετείχαν αθλητές που δεν είχαν κερδίσει πρώτη, δεύτερη και τρίτη θέση σε επίσημους αγώνες (μή βραβευθέντων). Πρωταθλητής στο τραπ 100 δίσκων αναδείχθηκε ο Τ. Κανδρεβιώτης και στο τραπ 50 δίσκων ο Ν. Λυκούδης με 45 επιτυχίες. Η απονομή των μεταλλίων και των διπλωμάτων στους νικητές έγινε στο Σκοπευτήριο του Κυνηγετικού Συνδέσμου Αθηνών την Κυριακή 26 Ιουλίου. Το αγώνισμα του τραπ 100 δίσκων αποτέλεσε και προκριματικό αγώνα για την επιλογή των αθλητών της εθνικής ομάδας σκοποβολής που θα μετείχε στο Παγκόσμιο πρωτάθλημα σκοποβολής του Λβιβ. Το κατώτατο όριο για βράβευση του αγωνίσματος αυτού ήταν 90 επιτυχίες. Τους αγώνες παρακολούθησε πλήθος κόσμου.

## Κάτοχοι μεταλλίων

## Παραπομπές


1931
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1931
Reanimation (άλμπουμ, Linkin Park)

Το ***Reanimation*** είναι το πρώτο remix άλμπουμ του Αμερικανικού ροκ συγκροτήματος Linkin Park. Κυκλοφόρησε στις 30 Ιουλίου 2002 από τις Warner Bros. Records. Ηχογραφήθηκε κατά τη διάρκεια της περιοδείας του πρώτου τους στούντιο άλμπουμ, *[[Hybrid Theory]]* (2000), και περιλαμβάνει remix από τραγούδια του. Παραγωγός ήταν ο Μάικ Σινόντα και τα mix ανέλαβε ο Μαρκ «Spike» Στεντ. Είναι το τέταρτο remix άλμπουμ με τις περισσότερες πωλήσεις όλων των εποχών.

## Λίστα κομματιών

## Παραπομπές


## Εξωτερικοί σύνδεσμοι

* ''Reanimation'' στο Metacritic
* ''Reanimation'' στο MusicBrainz

Κατηγορία:Δισκογραφία των Linkin Park
Κατηγορία:Άλμπουμ με παραγωγή από τον Μάικ Σινόντα
Κατηγορία:Άλμπουμ του 2002
Κομητεία Γκρενάντα (Μισισίπι)

Η **Κομητεία Γκρενάντα** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 21,629 κατοίκους.Η διοικητική πρωτεύουσα (*έδρα*) είναι η Γκρενέιντα.  Η κομητεία ιδρύθηκε το 1870 και πήρε το όνομά της από την ομώνυμη περιφέρεια της Ισπανίας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 449 τετραγωνικά μίλια (1.160 km2), εκ των οποίων 422 τετραγωνικά μίλια (1.090 km2) είναι στεριά και 27 τετραγωνικά μίλια (70 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Κόβινγκτον (Μισισίπι)

Η **Κομητεία Κόβινγκτον** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 18,440 κατοίκους. Η διοικητική πρωτεύουσα (*έδρα*) είναι το Κόλινς.  Η κομητεία ιδρύθηκε το 1819 από τμήμα της κομητείας Λώρενς. Πήρε το όνομά της προς τιμήν του στρατηγού Λέοναρντ Κόβινγκτον που πολέμησε στον πόλεμο του 1812.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 415 τετραγωνικά μίλια (1.070 km2), εκ των οποίων 414 τετραγωνικά μίλια (1.070 km2) είναι στεριά και 1,1 τετραγωνικά μίλια (2,8 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Κουίτμαν (Μισισίπι)

Η **Κομητεία Κουίτμαν** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 6,176 κατοίκους.Η διοικητική πρωτεύουσα (*έδρα*) είναι το Μαρκς.  Η κομητεία ιδρύθηκε το 1817 από τμήμα της κομητείας Ταλαχάτσι. Πήρε το όνομά της προς τιμήν του Τζον Κουίτμαν, κυβερνήτη του Μισισίπι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 406 τετραγωνικά μίλια (1.050 km2), από τα οποία 405 τετραγωνικά μίλια (1.050 km2) είναι στεριά και 1,4 τετραγωνικά μίλια (3,6 km2) καλύπτονται από ύδατα (λίμνες, ποτάμια). Είναι η τέταρτη μικρότερη κομητεία στο Μισισιπή κατά χερσαία έκταση και η τρίτη μικρότερη σε συνολική έκταση.

## Παραπομπές


Κατηγορία:Κομητείες του Μισισίπι
Κομητεία Λαφαγιέτ (Μισισίπι)

Η **Κομητεία Λαφαγιέτ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 55,813 κατοίκους. Η διοικητική πρωτεύουσα (*έδρα*) είναι η Οξφόρδη.  Η κομητεία ιδρύθηκε το 1836 από τμήμα της κομητείας Μονρόε. Πήρε το όνομά της προς τιμήν του Γάλλου στρατηγού της Αμερικανικής Επανάστασης, Μαρκήσιου ντε λα Φαγιέτ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 679 τετραγωνικά μίλια (1.760 τ.χλμ), εκ των οποίων 632 τετραγωνικά μίλια (1.640 τ.χλμ) είναι στεριά και 47 τετραγωνικά μίλια (120 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Περλ Ρίβερ (Μισισίπι)

Η **Κομητεία Περλ Ρίβερ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 56,145 κατοίκους.Η διοικητική πρωτεύουσα (*έδρα*) είναι το Πόπλαρβιλλ.  Η κομητεία ιδρύθηκε το 1890 από τμήμα της κομητείας Χάνκοκ. Πήρε το όνομά της από τον ποταμό Περλ Ρίβερ που διαχέεται μέσα από την πολιτεία Μισισίπι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 819 τετραγωνικά μίλια (2.120 km2), εκ των οποίων 811 τετραγωνικά μίλια (2.100 km2) είναι στεριά και 8,0 τετραγωνικά μίλια (21 km2) καλύπτονται από ύδατα (λίμνες, ποτάμια). Είναι η τέταρτη μεγαλύτερη κομητεία στο Μισισιπή σε χερσαία έκταση.

## Παραπομπές


Κατηγορία:Κομητείες του Μισισίπι
Κομητεία Ράνκιν (Μισισίπι)

Η **Κομητεία Ράνκιν** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 157,417 κατοίκους. Η διοικητική πρωτεύουσα (*έδρα*) είναι το Μπράντον.  Η κομητεία ιδρύθηκε το 1828 από τμήμα της κομητείας Χιντς. Πήρε το όνομά της προς τιμήν του Κρίστοφερ Ράνκιν, μέλος της Βουλής των Αντιπροσώπων των ΗΠΑ από το Μισισίπι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 806 τετραγωνικά μίλια (2.090 km2), εκ των οποίων 775 τετραγωνικά μίλια (2.010 km2) είναι στεριά και 31 τετραγωνικά μίλια (80 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Σάρκεϊ (Μισισίπι)

Η **Κομητεία Σάρκεϊ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,800 κατοίκους. Η διοικητική πρωτεύουσα (*έδρα*) είναι το Ρόλινγκ Φορκ. Η κομητεία ιδρύθηκε το 1876 από τμήματα των κομητειών Γουόρεν και Ουάσινγκτον. Πήρε το όνομά της προς τιμήν του Ουίλιαμ Σάρκεϊ, δικαστή του ανωτάτου δικαστηρίου της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 435 τετραγωνικά μίλια (1.130 km2), εκ των οποίων 432 τετραγωνικά μίλια (1.120 km2) είναι στεριά και 3,4 τετραγωνικά μίλια (8,8 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Σίμσον (Μισισίπι)

Η **Κομητεία Σίμσον** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 25, 949 κατοίκους. Η διοικητική πρωτεύουσα (*έδρα*) είναι το Μέντεχαλλ. Η κομητεία ιδρύθηκε το 1824 από τμήμα της κομητείας Κοπαΐα. Πήρε το όνομά της προς τιμήν του Τζοσάια Σίμσον, του πρώτου ομοσπονδιακού δικαστή των ΗΠΑ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 590 τετραγωνικά μίλια (1.500 km2), εκ των οποίων 589 τετραγωνικά μίλια (1.530 km2) είναι στεριά και 1,3 τετραγωνικά μίλια (3,4 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Ταλαχάτσι (Μισισίπι)

Η **Κομητεία Ταλαχάτσι** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 12,715 κατοίκους.Η διοικητική πρωτεύουσα είναι το Τσάρλεστον. Η κομητεία ιδρύθηκε το 1833 από τμήμα της κομητείας Ουάσινγκτον. Πήρε το όνομά της από τον ποταμό Ταλαχάτσι που ρέει μέσα από την κομητεία.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 652 τετραγωνικά μίλια (1.690 km2), εκ των οποίων 645 τετραγωνικά μίλια (1.670 km2) είναι στεριά και 6,9 τετραγωνικά μίλια (18 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Τέιτ (Μισισίπι)

Η **Κομητεία Τέιτ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, είχε πληθυσμό 28,064 κατοίκους.Η διοικητική πρωτεύουσα (*έδρα*) είναι η Σενατόμπια. Η κομητεία ιδρύθηκε το 1873 από τμήμα της κομητείας Μάρσαλ. Πήρε το όνομά της προς τιμήν του Τόμας Σίμσον Τέιτ, ενός από τους πρώτους αποίκους της κομητείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 411 τετραγωνικά μίλια (1.060 km2), εκ των οποίων 405 τετραγωνικά μίλια (1.050 km2) είναι στεριά και 6,2 τετραγωνικά μίλια (16 km2) καλύπτονται από ύδατα (λίμνες, ποτάμια). Είναι η τρίτη μικρότερη κομητεία στο Μισισιπή από την ξηρά.

## Παραπομπές


Κατηγορία:Κομητείες του Μισισίπι
Κομητεία Λαφαγιέτ

Η **Κομητεία Λαφαγιέτ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Λαφαγιέτ (Άρκανσο)
*Κομητεία Λαφαγιέτ (Μιζούρι)
*Κομητεία Λαφαγιέτ (Μισισίπι)
*Κομητεία Λαφαγιέτ (Ουισκόνσιν)
*Κομητεία Λαφαγιέτ (Φλόριντα)

Κατηγορία:Ονομασίες κομητειών των Ηνωμένων Πολιτειών
NGC 1721

Ο **[[Νέος Γενικός Κατάλογος|NGC]] 1721** είναι φακοειδής γαλαξίας στον αστερισμό Ηριδανό. Τον ανακάλυψε στις 10 Νοεμβρίου 1885 ο αστρονόμος Έντουαρντ Έμερσον Μπάρναρντ (Edward Emerson Barnard) και ανήκει σε ομάδα γαλαξιών στην οποία περιλαμβάνονται επίσης οι γαλαξίες NGC 1723, NGC 1725 και NGC 1728.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ηριδανός (αστερισμός)
1721
16484
-02-13-027
NGC 7448

Ο **[[Νέος Γενικός Κατάλογος|NGC]] 7448** είναι σπειροειδής γαλαξίας στον αστερισμό Πήγασο. Απέχει περίπου 80 εκατομμύρια έτη φωτός από τη Γη και η διάμετρός του εκτιμάται στις 60 χιλιάδες έτη φωτός. Τον ανακάλυψε ο αστρονόμος Ουίλιαμ Χέρσελ στις 16 Οκτωβρίου 1784. Ο γαλαξίας αυτός περιλαμβάνεται επίσης στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως **Arp 13**.

## Χαρακτηριστικά
Ο NGC 7448 έχει εσωτερική περιοχή υψηλής επιφανειακής φωτεινότητας με σχήμα δίσκου και σφιχτά περιελιγμένα τμήματα σπειροειδών βραχιόνων. Στο όριο αυτής της περιοχής η επιφανειακή φωτεινότητα μειώνεται απότομα. Στο εξωτερικό μέρος του δίσκου υπάρχουν διακριτά τμήματα βραχιόνων και λωρίδες σκόνης. Οι εξωτερικοί βραχίονες περιλαμβάνουν περιοχές HII. Ένα σύμπλεγμα περιοχών HII στο βορειοδυτικό τμήμα του δίσκου είναι τόσο φωτεινό όσο και ο πυρήνας του γαλαξία.

## Ομάδα γαλαξιών
Ο NGC 7448 ανήκει στην ομώνυμη ομάδα γαλαξιών στην οποία περιλαμβάνονται επίσης οι γαλαξίες NGC 7437, NGC 7454, NGC 7463, NGC 7464 και NGC 7465. Οι τρεις τελευταίοι σχηματίζουν μια συμπαγή υποομάδα και υπάρχουν ενδείξεις ότι οι NGC 7464 και NGC 7465 βρίσκονται σε διαδικασία συγχώνευσης. Ο NGC 7479 βρίσκεται λίγο νοτιότερα και ενδεχομένως ανήκει και αυτός στην ομάδα. Υπάρχει μια λωρίδα αερίου HI που εκτείνεται από τον NGC 7448 καθώς και ένα ρεύμα αερίου που εκτείνεται από τους NGC 7464/65 προς τον NGC 7448.

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 7448:
* Ο **SN 1980L**, αγνώστου τύπου, στις 8 Οκτωβρίου 1980.
* Ο **SN 1997dt**, τύπου Ia, στις 22 Νοεμβρίου 1997.
* Ο **SN 2022wsp**, τύπου ΙΙ, στις 2 Οκτωβρίου 2022.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Πήγασος (αστερισμός)
7448
70213
12294
013
Τσέζαρε Κασαντέι

Ο **Τσέζαρε Κασαντέι** (10 Ιανουαρίου 2003) είναι Ιταλός επαγγελματίας ποδοσφαιριστής που αγωνίζεται ως κεντρικός μέσος για την ομάδα της Τσέλσι.

Ο Κασαντέι έπαιξε ποδόσφαιρο νέων με διάφορους ιταλικούς συλλόγους πριν μετακομίσει από την Ίντερ στην Τσέλσι το 2022. Στάλθηκε δανεικός τον Ιανουάριο του 2023 και έκανε το επαγγελματικό του ντεμπούτο με τη Ρέντινγκ. Στη συνέχεια εντάχθηκε στη Λέστερ Σίτι ως δανεικός για τη σεζόν 2023–24. Στη συνέχεια ανακλήθηκε από τον δανεισμό του τον Ιανουάριο του 2024.

Εκπροσωπώντας την Ιταλία σε διάφορα επίπεδα νέων, ο Κασαντέι έλαβε τη Χρυσή Μπάλα και το Χρυσό Παπούτσι στο Παγκόσμιο Κύπελλο Κ-20 του 2023.

## Παραπομπές


## Εξωτερικοί σύνδεσμοι
* 

Κατηγορία:Ιταλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές Ίντερ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές Λέστερ Σίτι
Αυγούστα Φρειδερίκη του Νάσσαου-Ίντσταϊν

Η **Αυγούστα Φρειδερίκη**, γερμ.: *Auguste Friederike Wilhelmine von Nassau-Idstein (*Idstein της Γερμανίας, 17 Αυγούστου 1699 - Κίρχαϊμπολαντεν, 8 Ιουνίου 1750) από τον Οίκο του Νάσσαου, ήταν κόρη του πρίγκιπα του Νάσσαου-Ίντσταϊν.

## Βιογραφία
Ήταν κόρη του Γεωργίου Αυγούστου πρίγκιπα του Νάσσαου-Ίντσταϊν (1665-1721) και της Ερριέττας Δωροθέας του Έτινγκεν-Έτινγκεν (1672-1728).

## Οικογένεια
Στις 17 Αυγούστου 1723 παντρεύτηκε τον Κάρολο Αύγουστο πρίγκιπα του Νάσσαου-Βάιλμπουργκ (1685-1753), γιο του Πρίγκιπα Ιωάννη Ερνέστου πρίγκιπα του Νάσσαου-Βάιλμπουργκ (1664-1719) και της Μαρίας Πολυξένης του Λάινινγκεν-Ντάγκσμπουργκ-Χάρτενμπουργκ (1662) 1725). Απέκτησαν παιδιά:
* Ερριέττα Μαρία (1724), απεβ. νήπιο
* Ερριέττα Αυγούστα (1726-1757).
* Λουίζα (1727), απεβ. νήπιο.
* Χριστίνα Λουίζα (1728-1732), απεβ. 4 ετών.
* Χριστίνα Λουίζα Καρλόττα (1730-1732), απεβ. 2 ετών.
* Λουίζα (1733-1764), παντρεύτηκε τον Σίμωνα Αύγουστο πρίγκιπα του Λίππε-Ντέτμολντ.
* Κάρολος-Χριστιανός (1735-1788) πρίγκιπας του Νασάου-Βάιλμπουργκ. Νυμφεύτηκε την Καρολίνα πριγκίπισσα της Οράγγης-Νάσσου (1743-1787).

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Αρχιγένης

Ο **Αρχιγένης** ήταν αρχαίος Έλληνας-Σύριος ιατρός, που έζησε τον 1ο και 2ο αιώνα μ.Χ.

Ο Αρχιγένης ήταν ο πιο φημισμένος από την αίρεση των Εκλεκτικών και ήταν γέννημα θρέμμα της Απάμειας στη Συρία. Λειτούργησε στη Ρώμη την εποχή του Τραϊανού, 98–117, όπου απολάμβανε πολύ υψηλή φήμη για τις επαγγελματικές του ικανότητες. Ωστόσο, αποδοκιμάστηκε ότι του άρεσε να εισάγει νέους και σκοτεινούς όρους στην επιστήμη και ότι προσπάθησε να δώσει στα ιατρικά γραπτά μια διαλεκτική μορφή, η οποία παρήγαγε μάλλον την εμφάνιση παρά την πραγματικότητα της ακρίβειας. Ο Αρχιγένης δημοσίευσε μια πραγματεία για τον σφυγμό, στην οποία ο Γαληνός έγραψε ένα *Σχόλιο*. Φαίνεται ότι περιείχε μια σειρά από μικροσκοπικές και λεπτές διακρίσεις, πολλές από τις οποίες δεν έχουν πραγματική ύπαρξη, και ήταν ως επί το πλείστον αποτέλεσμα μάλλον μιας προκατασκευασμένης υπόθεσης παρά μιας πραγματικής παρατήρησης. και η ίδια παρατήρηση μπορεί να εφαρμοστεί σε μια ρύθμιση που προτάθηκε για πυρετούς.

Ο Αρχιγένης, όμως, όχι μόνο απολάμβανε σημαντικό βαθμό της εμπιστοσύνης του κοινού κατά τη διάρκεια της ζωής του, αλλά άφησε πίσω του πλήθος μαθητών, οι οποίοι για πολλά χρόνια διατήρησαν σεβαστό βαθμό στο επάγγελμά τους. Το όνομα του πατέρα του Αρχιγένη ήταν Φίλιππος. Ήταν μαθητής του Αγαθίνου, του οποίου κάποτε έσωσε τη ζωή. Πέθανε σε ηλικία 63 ή 83 ετών.

Σώζονται οι τίτλοι πολλών έργων του Αρχιγένη, από τους οποίους, ωστόσο, δεν έχουν απομείνει τίποτα παρά μερικά κομμάτια. Μερικά από αυτά έχουν διατηρηθεί από άλλους αρχαίους συγγραφείς, και μερικά υπάρχουν ακόμη σε χειρόγραφα στην Εθνική Βιβλιοθήκη της Γαλλίας στο Παρίσι. Από ορισμένους συγγραφείς θεωρείται ότι ανήκε στην αίρεση των Πνευματικών.

Ο Αρχιγένης αναφέρεται πολλές φορές από τον Γιουβενάλη, στις *Σάτιρες* του.

## Παραπομπές


## Πηγές

## Περαιτέρω ανάγνωση
* 

Κατηγορία:Αρχαίοι Έλληνες ιατροί